58 AXEL ANTHON BJORNBO. 
til Kap Glacier, skulde loses strax trods den dermed forbundne Ri- 
siko for ikke at naa Skibet inden Sommerens Tobrud. Opgaven 
blev lost, men Resultatet blev, at Grønlands Opdagelseshistorie endte 
med en Katastrofe, som burde være undgaaet. 
Kap Glacier blev naaet, og Mylius-Erichsens Ledsager, Løjtnant 
Høeg-Hagen, fik kortlagt begge Bredder af Independence-Bugt, men 
at naa Skibet lykkedes ikke; de to Danskere og deres grønlandske 
Ledsager blev nødt til at tilbringe Sommeren i den dybe Danmark- 
Fjord, som paa Udvejen havde stjaalet deres kostbare Tid. 
Midt i Oktober vovede de trods deres forkomne Tilstand en 
Vandring i Mørke over Indlandsisen, den sidste — og dristigste — 
af alle Rejser over Grønlands Bræer og Snemarker, for at skyde en 
Genvej til det nærmeste Depot paa den anden Side Nordost-Run- 
dingen. 
De kom over Isen, men i en saadan Forfatning, at det maa 
have været dem klart, at deres Skæbne var beseglet, at det ikke 
mere var Livet, det gjaldt om at redde, men at deres Kamp nu kun 
drejede sig om at faa deres Resultater bragt hjem. Ikke langt fra 
Depotet bukkede de to Evropæere under; men deres grønlandske 
Ledsager, den eskimoiske Slædekusk Jørgen Brønlund, der nu var 
alene tilbage, slæbte sig i Kulden og det aftagende Maaneskin med 
forfrosne Fødder videre, for at faa de vigtige Papirer bragt i Sikkerhed. 
Han naaede Depotet, anbragte sig selv og Papirerne i en Klippe- 
hule, hvor han vidste, Kammeraterne maatte finde ham, nedskrev 
ved afrevne Tændstikker de sidste Oplysninger om Turen over Ind- 
landsisen, Kammeraternes Død og Findestedet for deres Lig. Derpaa 
lagde han sig til Rette og ventede paa Døden. 
Da Kaptajn Koch det næste Foraar fandt hans Lig, Dagbogen og 
Høeg-Hagens Kortskizzer, var Grønlands Opdagelse fuldendt. 
Jørgen Brønlund. 
